Thiago Motta

Thiago Motta (sündinud 18. augustil 1982) on Brasiilia ja Itaalia jalgpallitreener ja endine jalgpallur. Ta juhendab aastast 2024 Itaalia kõrgliiga klubi Torino Juventus.

Motta oli kaitsev poolkaitsja ning veetis oma karjääri algusaastad Hispaania kõrgliiga meeskonnas FC Barcelona, kus ta oli tihti vigastatud. Ta mängis kaks ja pool hooaega Itaalias Milano Interis ning liitus jaanuaris 2012 Prantsusmaa kõrgliiga klubiga Paris Saint-Germain. Motta võitis karjääri jooksul 27 suuremat karikat. Lühikest aega mängis ta ka Hispaanias Madridi Atleticos ja Itaalias Genoas.

Ta sündis itaalia päritolu perekonnas ning kasvas üles Brasiilias. Tal on nii Itaalia kui Brasiilia kodakondsus. Aastal 2003 osales ta Brasiilia jalgpallikoondise koosseisus kahes kohtumises, Itaalia koondises tegi ta debüüdi aastal 2011 ning mängis 30 mängu ja lõi ühe värava. Ta kuulus Itaalia koosseisu 2014. aasta maailmameistrivõistlustel ning kahtedel Euroopa meistrivõistlustel. Itaaliaga sai ta 2012. aasta Euroopa meistrivõistlustel hõbemedali.

Viited

Kategooria:Brasiilia jalgpallurid
Kategooria:Itaalia jalgpallurid
Kategooria:FC Barcelona mängijad
Kategooria:Madridi Atlético mängijad
Kategooria:Genoa CFC mängijad
Kategooria:Milano Internazionale mängijad
Kategooria:Paris Saint-Germaini jalgpallurid
Kategooria:La Liga mängijad
Kategooria:Serie A mängijad
Kategooria:Ligue 1 mängijad
Kategooria:Torino Juventuse peatreenerid
Kategooria:Itaalia jalgpallitreenerid
Kategooria:Sündinud 1982